Document ID: 32007D0326

KOMMISSIONENS BESLUTNING
af 27. april 2007
om afslutning af regnskaberne for Ungarns og Maltas betalingsorganer over de udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2005
(meddelt under nummer K(2007) 1894)
(Kun den engelske og den ungarske udgave er autentiske)
(2007/326/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansieringen af den fælles landbrugspolitik (1), særlig artikel 7, stk. 3,
efter høring af Fondskomitéen, og
ud fra følgende betragtninger:
(1)
Kommissionens beslutning 2006/322/EF (2) afsluttede regnskaberne for alle betalingsorganer for regnskabsåret 2005, med undtagelse af »Bayern-Umwelt« i Tyskland, »AGEA« i Italien, »Ministère de l'Agriculture« i Luxembourg, »ARDA« i Ungarn, »IFADAP« i Portugal og »MRAE« i Malta.
(2)
Efter fremsendelse af nye oplysninger fra Ungarn og Malta og efter yderligere kontrol kan Kommissionen nu træffe en afgørelse om, hvorvidt de fremsendte regnskaber for det ungarske betalingsorgan »ARDA« og det maltesiske betalingsorgan »MRAE« er fuldstændige, nøjagtige og pålidelige.
(3)
Ifølge artikel 7, stk. 3, andet afsnit, i forordning (EF) nr. 1258/1999 foregriber nærværende beslutning ikke Kommissionens vedtagelse af senere beslutninger om udelukkelse fra fællesskabsfinansiering af udgifter, der ikke er afholdt efter fællesskabsbestemmelserne -
VEDTAGET FØLGENDE BESLUTNING:
Artikel 1
Hermed afsluttes regnskaberne for det ungarske betalingsorgan »ARDA« og det maltesiske betalingsorgan »MRAE« vedrørende udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2005.
De beløb, der skal tilbagebetales af eller udbetales til den enkelte medlemsstat i henhold til nærværende beslutning, er angivet i bilag I.
De beløb, der skal tilbagebetales eller udbetales i henhold til nærværende beslutning i forbindelse med foranstaltninger til udvikling af landdistrikterne i Ungarn og Malta er anført i bilag II og III.
Artikel 2
Denne beslutning er rettet til Republikken Ungarn og Republikken Malta.
Udfærdiget i Bruxelles, den 27. april 2007.

Labels: 4
18
15
19